Katie Tannenbaum

Katie Tannenbaum (født 13. mai 1985 i California) er en skeletonkjører fra USA, som representerer De amerikanske Jomfruøyer internasjonalt. Hun deltar i Skeleton under Vinter-OL 2022.

Idrettskarriere 
Tannenbaum debuterte i Nor-Am Cup i mars 2011 i Lake Placid, og kom der på 12.-plass. Hun deltok i Nor-Am Cup i skeleton 2011/12, og fikk der to 12.-plasser, og endte på 18.-plass sammenlagt. Hun deltok i VM i bobsleigh og skeleton 2012, men fullførte ikke 2. omgang. Hun fikk to 12.-plasser som beste plassering også i Nor-Am Cup i skeleton 2012/13, og endte der på 29.-plass sammenlagt. Sesongen etter fikk hun sin første topp 10-plassering i Nor-Am Cup, med to niendeplasser, og fikk til sammen 152 poeng i Nor-Am Cup i skeleton 2013/14, som holdt til niendeplass i sammendraget. I Nor-Am Cup i skeleton 2014/15 kom hun på tiendeplass totalt. 

Den 8. januar 2016 debuterte hun i verdenscupen i skeleton, med en 21.-plass i Lake Placid. Hun samlet til sammen 378 poeng i verdenscupen denne sesongen, som holdt til 24.-plass totalt i Verdenscupen i skeleton 2015/16. Hun kom på åttendeplass i Nor-Am Cup i skeleton 2015/16. Hun deltok også i to renn i europacupen i januar 2016, der hun fikk en femteplass og en 13.-plass. 

Hun deltok i VM i bobsleigh og skeleton 2017, og kom der på 27.-plass. Hun fikk flere 22.-plasser i Verdenscupen i skeleton 2016/17, og kom der på 24.-plass totalt, og hun kom på 29.-plass i Nor-Am Cup i skeleton 2016/17. Sesongen etter kom hun på 31.-plass i Verdenscupen i skeleton 2017/18 og 21.-plass i Nor-Am Cup i skeleton 2017/18. Under VM i bobsleigh og skeleton 2019 kom hun på 24.-plass, og etter blant annet en fjerde- og en femteplass i Nor-Am Cup i skeleton 2018/19 endte hun der på 11.-plass totalt.

I Nor-Am Cup i skeleton 2019/20 fikk hun en andreplass som beste plassering, og ble hun nummer fem i tre av rennene, noe som bidro til at hun endte på sjetteplass sammenlagt med 264 poeng. Hun deltok ikke i verdenscupen denne sesongen. Hun konkurrerte mindre i sesongen 2020/21, og deltok i kun ett renn i verdenscupen og tre renn i Nor-Am Cup, med en femteplass som beste plassering. 

Hun representerer De amerikanske Jomfruøyer under Vinter-OL 2022 i Beijing, i skeleton, hvor hun endte sist.

Sammenlagtplasseringer i verdenscupen

Sammenlagtplasseringer i Nor-Am Cup

Referanser

Eksterne lenker 

Skeletonkjørere fra USA
Skeletonkjørere fra De amerikanske Jomfruøyer
Skeletonkjørere under Vinter-OL 2022
Deltakere for De amerikanske Jomfruøyer under Vinter-OL 2022